
Text rozhodnutia
Súd: Krajský súd Bratislava Spisová značka: 4Cb/1/2013 Identifikačné číslo súdneho spisu: 1013895512 Dátum vydania rozhodnutia: 07. 02. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1013895512.4 Uznesenie Krajský súd v Bratislave, pred samosudcom JUDr. Petrom Pospechom, v právnej veci žalobcu : F.. Z. Š., G. G. XX, XXXXX G., právne zast. Mgr. Marcelom Drgonom, advokátom, AK Jesenského č. 2, 811 02 Bratislava, proti žalovanému : ZLATOKOV SK, a.s., právne zast. RK Legal, s.r.o., zast. JUDr. Ing. Robertom Križanom, konateľom, advokátom, v spore o zaplatenie sumy 110.168,20 Eur istiny s príslušenstvom, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. Súd vracia žalobcovi súdny poplatok vo výške 6.543,90 Eur a to cestou právneho zástupcu Mgr. Marcela Drgona, advokáta, F.:N. XXXX XXXX XXXX XXXX XXXX, N. G.: X. SK G. a to prostredníctvom Daňového úradu Bratislava, po právoplatnosti rozhodnutia o d ô v o d n e n i e : Žalobca, ZLATOKOV SK, a.s. Trenčín, si žalobou zo dňa 27.12.1994 uplatnil právo na zaplatenie sumy pôvodne 1,236.223,50 Sk, titulom úhrady omeškania. Žalovaný, F.. Š., dňa 12.10.1991 vydražil časť bývalého štátneho podniku Zlatokov, prevádzka 05 v Piešťanoch, v ktorej sa nachádzali zásoby v hodnote 8.759.819,06 Eur. Uvedenú sumu žalovaný nezaplatil a preto v konaní pod sp. zn. 44Cb/717/1994 žalobca ZLATOKOV SK, a.s. Trenčín, vyúčtoval poplatok z omeškania podľa § 378a Hospodárskeho zákonníka. Rozsudkom č. k. 44Cb/717/1994-163 zo dňa 9.9.2009, Krajský súd v Bratislave uložil žalovanému (v tomto konaní žalobcovi) F.. Š., povinnosť zaplatiť žalobcovi sumu 16.297,20 Eur a v časti o zaplatenie 24.107,90 Eur súd konanie zastavil. Po odvolaní žalovaného, odvolací súd uznesenie pod sp. zn. Z-2-44CB/717/94 zo dňa 9.9.2009, v znení opravného uznesenia toho istého čísla zo dňa 7.5.2012, zrušil a vrátil na nové konanie. V novom konaní súd prvého stupňa obdržal písomné podanie žalovaného zo dňa 28.2.2013, došlé súdu dňa 4.3.2013, v ktorom si žalovaný uplatnil náhradu majetkovej ujmy v sume 64.617,60 Eur a nemajetkovej ujmy 45.55,68 Eur, t.j. spolu 110.168,28 Eur. Konajúci súd tento návrh vyhodnotil ako vzájomný návrh podľa § 97 OSP. Podľa § 97 ods. 1 OSP odporca môže za konania uplatniť svoje právo proti navrhovateľovi i vzájomným návrhom. Podľa § 97 ods. 2 OSP vzájomný návrh môže súd vylúčiť na samostatné konanie, ak by tu neboli podmienky pre spojenie veci. Uznesením pod sp. zn. 4Cb/1/2013 súd prvého stupňa vylúčil vzájomný návrh zo dňa 28.3.2013, podaný žalovaným Ing. Škodným, bytom Bazovského 29, 92101 Banka, vo výške 110.168,20 Eur na samostatné konanie, ktoré sa vedie na tunajšom súde pod sp. zn. 4Cb/1/2013. Písomným podaním, osobne podaným na konajúcom súde dňa 23.1.2014, bolo súdu žalobcom oznámené, že jeho právne zastupovanie prevzala AK BOHM PARTNERS s tým, že žalobcu v tomto konaní bude zastupovať Mgr. Marcel Drgon, advokát, AK Jesenského č. 2, 811 02 Bratislava, ktorý súčasne konajúcemu súdu písomne oznámil, že účastníci konania pod sp. zn. 4Cb/1/2013 uzavreli mimosúdny zmier a preto žalobca F.. Š., berie v tomto konaní návrh na začatie konania v celom rozsahu späť a o trovách konania žiada rozhodnúť tak, že žiaden z účastníkov nemá právo na náhradu trov konania podľa § 146 ods.1 písm. c/ OSP. Súčasne právny zástupca žalobcu v tomto spore požiadal o vrátenie súdneho poplatku v sume 6.610,- Eur na účet právneho zástupcu. Písomným podaním došlým súdu dňa 22.1.2014, právny zástupca žalovaného ZATOKOV SK, a.s., dal písomný súhlas so späťvzatím návrhu a taktiež súhlasil s tým, že žiaden z účastníkov nemá právo na náhradu trov konania podľa § 146 ods. 1 písm. c/ OSP. Podľa § 96 ods. 1 OSP, navrhovateľ môže vziať za konania návrh späť v časti, alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie zastaví v tejto časti. Podľa § 96 ods. 2 OSP súd konanie nezastaví, ak odporca so späťvzatím z vážnych dôvodov nesúhlasí, v takom prípade súd po právoplatnosti uznesenia pokračuje v konaní. Vzhľadom k súhlasu žalovaného so späťvzatím žalobného návrhu, súd konanie pod sp. zn. 4Cb/1/2013 zastavil v súlade s ust. § 96 ods. 1 a 2 OSP. Výrok o trovách konania súd oprel o ust. § 146 ods. 1 písm. c/ OSP s tým, že žiaden z účastníkov nemá právo na náhradu trov konania. Súčasne vracia žalobcovi súdny poplatok v sume 6.543,90 Eur, ktorý bude vrátený na účet právneho zástupcu žalobcu Mgr. Drgona, F.:N. XXXX XXXX XXXX XXXX XXXX, N. G.: X. SK G. a to prostredníctvom Daňového úradu Bratislava, po právoplatnosti rozhodnutia. Poučenie: Proti tomuto uzneseniu je možné podať odvolanie do 15 dní od jeho doručenia na Krajskom súde v Bratislave, písomne, dvojmo.

